3. การประกอบธุรกิจ

3.1 ลักษณะของผลิตภัณฑ์

บริษัทเป็นผู้ผลิตและจำหน่ายผลิตภัณฑ์คอมเพรสเซอร์ซึ่งมีคุณสมบัติเป็นเครื่องอัดก๊าซ ทำหน้าที่

อัดและดูดน้ำยาทำความเย็นในระบบทำความเย็นของ ตู้เย็น ตู้แช่ ตู้ทำน้ำเย็น และ
เครื่องปรับอากาศ โดยเป็นคอมเพรสเซอร์ระบบลูกสูบ (Reciprocating Compressor)
ปัจจุบันใช้กับน้ำยา R 134 a ซึ่งเป็นสารทำความเย็น

ที่ไม่ทำลายสิ่งแวดล้อม (Ozone Friendly Substance) ผลิตภัณฑ์ที่ผลิตมีขนาดตั้งแต่ 1/20
แรงม้า ถึง 3 แรงม้า

ผลิตภัณฑ์อื่นที่บริษัททำการผลิตและจำหน่ายคือ Pump Kit
ซึ่งเป็นชุดชิ้นส่วนสำหรับนำไปเป็นส่วนประกอบคอมเพรสเซอร์ บริษัทจำหน่ายผลิตภัณฑ์นี้ทั้งหมดให้กับ
Tecumseh Products Company
ซึ่งเป็นเจ้าของสิทธิการผลิตและเป็นผู้ร่วมลงทุนรายหนึ่งของบริษัท
โดยส่งออกไปยังโรงงานของTecumsehในประเทศสหรัฐอเมริกาและประเทศอินเดีย

นอกจากนี้บริษัทยังทำการผลิต Refrigeration Condensing Unit
ซึ่งเป็นส่วนประกอบสำหรับเครื่องทำความเย็น และยังรับทำการผลิตผลิต ชิ้นส่วน Lamination
และชิ้นส่วนต่างๆ ของคอมเพรสเซอร์อีกด้วย

สำหรับบริษัท กุลธรเคอร์บี้เฟาน์ดรี่จำกัด ซึ่งเป็นบริษัทย่อยเป็นผู้ผลิตชิ้นส่วนเหล็กหล่อจำหน่าย

ให้แก่ผู้ประกอบอุตสาหกรรมผลิตเครื่องยนต์ และ ผู้ผลิตคอมเพรสเซอร์

3.2 ข้อจำกัดและสิทธิประโยชน์

บริษัทได้ทำสัญญากับ Tecumseh Products Company แห่งสหรัฐอเมริกาผู้เป็นเจ้าของเทคโนโลยี
เพื่อสิทธิการผลิตคอมเพรสเซอร์ภายใต้เครื่องหมายการค้า Tecumseh สัญลักษณ์รูปหัวคนป่า
โดยสัญญามีอายุถึงสิ้นปี 2548 ซึ่งบริษัทจะต้องจ่ายค่าตอบแทนดังนี้

ROYALTY FEE

คอมเพรสเซอร์สำหรับตู้เย็น 1 % ของยอดขาย

คอมเพรสเซอร์สำหรับเครื่องปรับอากาศ 1.5 % ของยอดขาย

บริษัทได้รับการส่งเสริมการลงทุนจากคณะกรรมการส่งเสริมการลงทุนในกิจการผลิตคอมเพรสเซอร์และชิ้นส่วน
โดยได้รับสิทธิและประโยชน์ตามบัตรส่งเสริมดังนี้ ดังนี้

ฉบับที่ 1 ขนาดของกิจการมีกำลังผลิตประมาณปีละ 800,000 เครื่อง
โดยสิทธิประโยชน์ทั้งหมดได้สิ้นสุดแล้ว

ฉบับที่ 2 ขนาดของกิจการมีกำลังผลิตประมาณปีละ 1,000,000 เครื่องโดยสิทธิประโยชน์อื่นๆ
สิ้นสุดแล้วเว้นแต่การได้รับยกเว้นอากรขาเข้าสำหรับแม่พิมพ์มีอายุจนถึงสิ้นปี 2547

ฉบับที่ 3
ขนาดของกิจการมีกำลังผลิตมอเตอร์คอมเพรสเซอร์สำหรับเครื่องทำความเย็นขนาดใหญ่และเครื่องปรับอากาศประมาณปีละ
400,000 เครื่อง ขณะนี้อยู่ในระหว่างการเริ่มดำเนินโครงการ
โดยได้รับสิทธิและประโยชน์ที่สำคัญดังนี้

- ได้รับลดหย่อนอากรขาเข้าสำหรับเครื่องจักรกึ่งหนึ่งตามที่คณะกรรมการอนุมัติ เว้น

  แต่รายการเครื่องจักรที่มีอากรต่ำกว่าร้อยละสิบ นำเข้าได้ถึง วันที่ 25 มกราคม 2548

  - ได้รับยกเว้นภาษีเงินได้นิติบุคคลสำหรับกำไรสุทธิไม่เกินร้อยละ 100 ของเงินลงทุน

  ไม่รวมค่าที่ดินและเงินทุนหมุนเวียน นับแต่วันมีรายได้มีกำหนดเวลา 3 ปี

  - 6 -

  - ได้รับยกเว้นไม่ต้องนำเงินปันผลซึ่งได้รับยกเว้นภาษีเงินได้นิติบุคคลไปรวมคำนวณ

  เพื่อเสียภาษีตลอดระยะเวลาที่ได้รับยกเว้นภาษีเงินได้นิติบุคคล

  - ได้รับยกเว้นอากรขาเข้าสำหรับวัตถุดิบและวัสดุจำเป็นที่นำเข้ามาผลิตสินค้าเพื่อการ

  ส่งออกเป็นระยะเวลา 1 ปี นับแต่วันนำเข้าครั้งแรก

3.3 การตลาดและภาวะการแข่งขัน

บริษัทใช้กลยุทธ์ในการสร้างความสัมพันธ์กับลูกค้าอย่างเป็นกระบวนการ จึงทราบถึงความต้องการ

และความคาดหวังของลูกค้าในอนาคต นำไปสู่การพัฒนาผลิตภัณฑ์ และ
บริการให้เป็นที่พึงพอใจของลูกค้าได้

ตลอดไป และบริษัทได้พัฒนากระบวนการผลิตให้มีประสิทธิภาพสูงสุด
เพื่อเพิ่มผลผลิตทำให้ต้นทุนการผลิตลดลงเพื่อการแข่งขัน

จุดเด่นทางการตลาดของบริษัทคือ บริษัทมีสภาพเป็นกลางเนื่องจากไม่ได้ผลิตสินค้าสำเร็จรูป เช่น

ตู้เย็น ตู้ทำน้ำเย็น ตู้แช่ และเครื่องปรับอากาศแข่งขันกับลูกค้า
จึงสามารถจำหน่ายผลิตภัณฑ์ให้กับลูกค้าได้ทุกราย

บริษัทจำหน่ายผลิตภัณฑ์ทั้งภายในประเทศ และ ส่งออกไปยังประเทศต่างๆ
โดยมีสัดส่วนรายได้จากการจำหน่ายประมาณ 35:65 ตามลำดับ
บริษัทกำหนดราคาสินค้าจากปัจจัยหลายอย่าง เช่น ภาวะการแข่งขันและ ปริมาณสั่งซื้อของลูกค้า
ที่ผ่านมาราคาจำหน่ายสินค้าในประเทศ และ ราคาส่งออกจะใกล้เคียงกับราคาของ

คู่แข่งขัน

3.4 ลักษณะลูกค้า

  ส่วนใหญ่จะจำหน่ายผลิตภัณฑ์โดยตรงให้กับผู้ผลิตตู้เย็นรายใหญ่ (OEM) ซึ่งส่วนใหญ่เป็นผู้

ถือหุ้นของบริษัทมาตั้งแต่เปิดดำเนินการ ทั้งนี้เป็นไปตามเงื่อนไขของคณะกรรมการส่งเสริมการลงทุน
และ

ขายให้กับผู้จัดจำหน่ายเพื่อขายแก่ ผู้ผลิตตู้แช่ ตู้ทำน้ำเย็นรายย่อยและบริการอื่นๆ
ส่วนตลาดหลักต่างประเทศ

คือ ประเทศออสเตรเลีย และ ผู้ผลิตตู้เย็นในกลุ่มประเทศอาเซียน เกือบทุกประเทศ
สำหรับการส่งออก Pump Kit ซึ่งนำไปเป็นส่วนประกอบคอมเพรสเซอร์ จำหน่ายให้กับ Tecumseh
Products Company ณ โรงงานในประเทศสหรัฐอเมริกา และ อินเดีย

ลูกค้ารายใหญ่ 10 รายและสัดส่วนการขายใน 3 ปีที่ผ่านมา

อัตราร้อยละ/ยอดขาย

2546 2545 2544

1) FUJITSU GENERAL (THAILAND) 40.52 36.34 34.70

2) SIMAC INTERNATIONAL CO.,LTD. 11.71 7.53 10.50

3) KULTHORN CO.,LTD 11.38 12.77 13.95

4) THAI TOSHIBA ELECTRIC INDUSTRIES CO., LTD. 9.02 9.54 7.30

5) SONGSERM INTERCOOL 8.37 8.01 5.90 6) THAI SAMSUNG ELECTRONICS CO.,
LTD. 8.21 9.06 9.35

7) HEATCRAFT AUSTRALIA PTY LTD. 5.77 6.29 8.50

8) DISTAR ELECTRIC CORPORATION PUBLIC CO., LTD. 1.71 3.10 2.00

- 7 -

9) KAN YONG ELECTRIC PLC. 0.93 2.10 5.10

10) HITACHI CONSUMER PRODUCTS (THAILAND) CO., LTD. 0.73 0.45 0.45

ส่วนแบ่งในตลาด

คอมเพรสเซอร์สำหรับ ตู้เย็น ตู้แช่ และ ตู้ทำน้ำเย็น

บริษัท กุลธรเคอร์บี้ จำกัด (มหาชน) 28 %

บริษัท ซันโย ยูนิเวอร์แซล อีเล็คทริค จำกัด (มหาชน) 22 %

บริษัท ฮิตาชิ คอมเพรสเซอร์ (ประเทศไทย) จำกัด 19 %

คอมเพรสเซอร์นำเข้า 31 %

คอมเพรสเซอร์สำหรับเครื่องปรับอากาศ

บริษัท กุลธรเคอร์บี้ จำกัด (มหาชน) 14 %

บริษัท อุตสาหกรรมคอมเพรสเซอร์ไทย จำกัด 20 %

บริษัท สยามคอมเพรสเซอร์อุตสาหกรรม จำกัด 31 %

บริษัท ไดกิ้น (ประเทศไทย) จำกัด 13 %

บริษัท โค๊ปแลนด์ (ประเทศไทย) จำกัด 16 %

คอมเพรสเซอร์นำเข้า 6 %

3.5 การจัดหาผลิตภัณฑ์หรือบริการ

บริษัทมีโรงงาน 1 แห่ง ตั้งอยู่ในนิคมอุตสาหกรรมลาดกระบัง กรุงเทพมหานคร
และมีบริษัทย่อยเพียงแห่งเดียวคือ บริษัท กุลธรเคอร์บี้เฟาน์ดรี่ จำกัด มีโรงงาน1 แห่ง
ตั้งอยู่ในเขตอำเภอบางน้ำเปรี้ยว จังหวัดฉะเชิงเทรา

บริษัทมีนโยบายการผลิต โดยการคาดการณ์ยอดขายในปีถัดไปของฝ่ายจัดการ

กำลังการผลิตและปริมาณการผลิตจริง

(หน่วย : ล้านเครื่อง)

ปี 2546 ปี 2545 ปี 2544

กำลังผลิต คอมเพรสเซอร์ และ Pump Kit 3.30 3.30 3.30

ปริมาณการผลิตจริง

คอมเพรสเซอร์ 1.48 1.03 1.37

Pump Kit 0.02 0.05 0.08

รวมปริมาณการผลิต 1.50 1.08 1.45

อัตราเพิ่ม (ลด) ของปริมาณการผลิต ร้อยละ 38.89 (25.52) 20.83

- 8 -

การจัดหาวัตถุดิบ และชิ้นส่วนที่สำคัญในการผลิตคอมเพรสเซอร์ อันได้แก่ เหล็กแผ่น
ชิ้นส่วนเหล็กหล่อ ชิ้นส่วนจากผงโลหะ (Sintered Parts) ลวดทองแดงอาบน้ำยา อลูมิเนียม
น้ำมันคอมเพรสเซอร์

สีเคลือบคอมเพรสเซอร์ และ ชิ้นส่วนอุปกรณ์ไฟฟ้า
บริษัทจัดซื้อจากทั้งภายในประเทศและต่างประเทศ

โดยมีสัดส่วนประมาณ 75 : 25 โดยมีแหล่งซื้อดังนี้

ในประเทศ

ชิ้นส่วนเหล็กหล่อ บริษัท กุลธรเคอร์บี้เฟาน์ดรี่ จำกัด

บริษัท ฉะเชิงเทราคาสติ้งเวิร์ค จำกัด

ลวดทองแดงอาบน้ำยา บริษัท กุลธรแมททีเรียลส์แอนด์คอนโทรลส์ จำกัด

บริษัท ฮิตาชิ ลวดอาบน้ำยา จำกัด

ชิ้นส่วนจากผงโลหะ บริษัท ไทยซินเตอร์ โปรดักส์ จำกัด

สีเคลือบคอมเพรสเซอร์ บริษัท นิปปอนเพนต์ (ประเทศไทย) จำกัด

ต่างประเทศ

เหล็กแผ่นและน้ำมันคอมเพรสเซอร์ จากประเทศญี่ปุ่น

อลูมิเนียม จากสหรัฐอเมริกา และแคนาดา

ชิ้นส่วนอุปกรณ์ไฟฟ้า จากบริษัทในเครือ Texas Instrument.

สำหรับ บริษัท กุลธรเคอร์บี้เฟาน์ดรี่ จำกัด ซึ่งเป็นบริษัทย่อยผู้ผลิตชิ้นส่วนเหล็กหล่อนั้น
จัดหาวัตถุดิบคือ

เศษเหล็ก จากบริษัทแม่ และ ทั่วไป ส่วนเคมีภัณฑ์ซื้อจากผู้นำเข้ามาจำหน่ายในประเทศทั่วไป
ที่ผ่านมา

บริษัท และบริษัทย่อยยังไม่เคยประสบปัญหาในการจัดหาวัตถุดิบเพื่อการผลิต แต่บริษัทก็ได้หาแหล่งซื้อ

เพิ่มขึ้นสำรองไว้เพื่อป้องกันความเสี่ยงอีกด้วย